text: Englandsbåd udkonkurreret af billige flybilletter
  02 januar 2014 kl. 10.18
  Billige flybilletter og ingen toldfrie varer har betydet, at passagertallet på Englandsfærgen er faldet fra 300.000 om året til 86.000 rejsende sidste år. Men færgerne sejler stadig.
  I 1979 sejlede Dana Anglia 300.000 passagerer mellem Esbjerg og Harwich. Det var det største antal, efter at ruten havde oplevet et opblomstring gennem 60?erne og 70?erne.
  DFDS indsatte den første færge, hvor bilerne kunne køre direkte ind, i 1964 ? og fire år senere blev kapaciteten fordoblet.
  Siden har Englandsfærgen mistet det toldfrie salg. Og det sidste nøk har ruten fået fra lavprisselskaberne, der flyver mellem Danmark og England for en slik.
  Ruten er dog ikke direkte lukningstruet.
  Kaptajn Niels Vestergaard på nutidens Englandsbåd, Sirena Seaways, siger til jv.dk:
  - Man kan mærke, at folks rejsevaner har ændret sig gennem årene. Jeg synes altid, der vil være behov for en rute som den her. Vi satser i stedet på den gode oplevelse. Vi siger, at ferien starter ved landgangen. Bevægelsen går mod low-cost - men vi er her stadig.
  Passagertal for Englandsbåden
  1902: 16.7001938: 48.2501946: 70.0001965: 90.0001974: 189.0001979: 300.0002000: 163.0002001: 152.0002002: 131.0002003: 85.0002004: 93.0002005: 87.0002006: 81.0002007: 91.0002008: 87.0002009: 93.0002010: 95.0002011: 87.0002012: 86.000
  
  